Sindikat državnih i lokalnih službenika i namještenika Republike Hrvatske uputio je poziv gradonačelniku Vinku Grgiću zbog neisplaćene plaće.
Prenosimo ga s njihove web stranice: "SDLSN RH je pozvao gradonačelnika Nove Gradiške Vinka Grgića i zapovjednika Javne vatrogasne postrojbe Nova Gradiška Tomislava Orlovca da se danas isplati plaća zaposlenicima JVP-a Nova Gradiška za listopad 2022., jer se od sutrašnjeg dana stječu uvjeti za sindikalne aktivnosti usmjerene prema štrajku.
Plaća treba biti isplaćena najkasnije do 15. u mjesecu za prethodni mjesec, no, kako saznajemo od naših članova, ne zna se kada će i hoće li im uopće biti isplaćena plaća za listopad."